- 4.2.1 Oorweeg en oordeel of daar onmiskenbare getuienis is dat die persoon wel oor die A B C D buitengewone gawes beskik. Alhoewel elke Kerkraad eie diskresie sal uitoefen C D hoe om die evaluasie te doen, behoort dit gebaseer te wees op intensiewe waarneming, intieme kennis en bewys van die aansoeker se gedrag en karakter in C evangelisasie en binne die gemeente.

Dit is belangrik om daarop te let dat hierdie eerstens 'n oorweging is om die gawes wat die Heilige Gees aan die persoon gegee het te bevestig, en tweedens, om te oorweeg of die persoon erken moet word as 'n gawe van die Heilige Gees aan die kerk. Dit is nie 'n evaluasie van die persoon nie, maar 'n bevestiging van die gawes van die Heilige Gees. Die Kerkraad moet verder die omstandighede van die aansoeker oorweeg om te oordeel of hy nie liewer geadviseer moet word om in te skryf vir teologiese akademiese studies nie aangesien dit die voorkeur ontwikkelingspad is tot toelating in die diens van die Woord.

- 4.2.2 Sonder om voorskriftelik te wees word die volgende riglyn aanbeveel vir Kerkrade en gemeentes om die getuienis te oorweeg. In elke geval word geadviseer om op spesifieke voorbeelde en die beoordeling daarvan te let aangesien sodanige voorbeelde waardevol sal wees om hulle gevolgtrekking en aanbeveling aan die Klassis te bevestig. (Dieselfde advies geld ten opsigte van die gevolgtrekking en aanbeveling van die Klassis aan die Streeksinode.) [Let daarop dat die oogmerk is om vrae te stel wat die praktiese manifestering van die gawes gelys in KO, art 8 sal toets.]
- 4.2.2.1 Hoe demonstreer die broer se lewe van 'n persoonlike geloof en verhouding met die Drie-enige God?
- 4.2.2.2 Hoe word integriteit, beskeidenheid en toewyding aan die wil van God in sy lewe uitgebeeld?
- 4.2.2.3 Hoe wys hy God se liefde en genade deur sy lewe?
- 4.2.2.4 Hoe word nederigheid sigbaar in sy lewe? (Hoe goed luister hy na ander sonder om altyd sy eie siening te wil oordra?
- 4.2.2.5 Hoe gebruik hy sy kennis en insig prakties? (Kan hy dinge op eenvoudige en praktiese manier verduidelik?)
- 4.2.2.6 Hoe suksesvol is hy om 'n toegewyde lewe te leef wat die liefde en genade van God demonstreer?
- 4.2.2.7 Hoe word sy vermoë om tussen reg en verkeerd te onderskei bewys? (Herken hy valse leerstellings selfs as dit verskuil is?)
- 4.2.2.8 Hoe duidelik en verstaanbaar is sy taal? (Is dit maklik om hom te verstaan en maak hy die Woord van God helder duidelik?)
- 4.2.2.9 Hoe gebruik hy sy kennis en gawes om gemeentelede uit die Woord van God te leer, op te bou en te troos?
- 4.2.2.10 Ken hy die Gereformeerde Leer en hoe bepaal of vorm dit sy lewe?
- 4.2.2.11 Ken hy die beginsels van die Gereformeerde Kerk regering en hoe pas hy dit toe?
- 4.2.2.12 Watter ander kommentaar het jy van die broer om die kerk te help in die oorweging van sy aansoek om 'n Bedienaar van die Woord (predikant) te word?
- 4.2.3 Indien die Kerkraad oortuig is dat die aansoeker wel beskik oor die buitengewone gawes, en dat formele akademiese teologiese studie nie die mees toepaslike weg in sy geval sou wees nie, dan rig hulle 'n versoek aan die Klassis om hulle te help met verdere oorweging van die aansoek. Hierdie versoek aan die Klassis moet gemotiveer word met die Kerkraad en die Gemeente se getuienis aangaande die aanwesigheid van die buitengewone gawes. Die aanvanklike aansoek van die aansoeker moet ook ingesluit word by die Kerkraad se versoek aan die Klassis.
- 4.2.4 Indien die Kerkraad egter nie oortuig is nie dat die aansoeker se gawes voldoen aan die vereistes nie, dan moet sy aansoek nie verder gevoer word nie en hy moet pastoraal ondersteun word in sy kontinue groei in genade; en ook met betrekking tot die oorweging van sy persoonlike roeping binne die kerk en die Koninkryk.

297